# Audió kimeneti eszközök

## Audió/Videó szinkronizáció

A Linux hangkártya vezérlői kompatibilítási problémákkal küzdenek. Ez azért van, mert az MPlayer a megfelelően kódolt hang vezérlők egy beépített tulajdonságát használja, ami engedélyezi nekik az audió/videó szinkron javítását. Sajnálatos módon néhány vezérlő szerzői nem gondoskodnak ezen tulajdonság kódolásáról, mivel nem szükséges az MP3-ak és a hangeffektek lejátszásához.

Más média lejátszók, mint pl. az aviplay vagy a xine valószínűleg kapásból működnek ezekkel a vezérlőkkel, mert egy "egyszerű" módszert használnak belső időzítéssel. A mérések azt mutatják, hogy az ő módszereik nem olyan hatékonyak, mint az MPlayeré.

Az MPlayert egy megfelelően megírt audió vezérlővel használva soha nem fog A/V deszinkronizáció bekövetkezni az audióban, csak nagyon rosszul elkészített fájlok esetén (lásd a man oldalt a megkerüléshez).

Ha neked rossz audió vezérlőd van, próbáld ki a `-autosync` kapcsolót, megszünteti a problémáidat. Lásd a man oldalt a bővebb információkért.

### Néhány megjegyzés:

- Ha OSS vezérlőd van, először próbáld meg a `-ao oss`-t (ez az alapértelmezett). Ha hibát tapasztalsz, megállást vagy bármit, ami a megszokottól eltér, próbáld ki a `-ao sdl` kapcsolót (MEGJEGYZÉS: szükséged lesz telepített SDL függvénykönyvtárakra és fejléc fájlokra). Az SDL audió vezérlő sok esetben segít és az ESD-t (GNOME) és az ARTS-ot (KDE) is támogatja.

- Ha 0.5-ös ALSA-d van, akkor majdnem mindig a `-ao alsa5`-öt kell használnod, mivel az ALSA 0.5-nek hibás az OSS emulációs kódja, és össze fogja omlasztani az MPlayert egy ehhez hasonló üzenettel:

      DEMUXER: Too many (945 in 8390980 bytes) video packets in the buffer!

- Solaris-on használd a SUN audió verziót a `-ao sun` kapcsolóval, különben sem a videó sem az audió nem fog működni.

- Ha a hang kattog CD-ROM lejátszása közben, kapcsold be az IRQ unmasking-ot, pl. `hdparm -u1 /dev/cdrom` (`man hdparm`). Ez általában jótékony hatású, bővebben a CD-ROM részben van leírva.

## Hangkártya tapasztalatok, javaslatok

Linuxon egy 2.4.x kernel nagyon javasolt. A 2.2-es kernelt nem teszteltük.

A Linux hang vezérlőit első sorban az OSS szabad verziója biztosítja. Ezeket a vezérlőket az ALSA (Advanced Linux Sound Architecture) váltotta fel a 2.5-ös fejlesztői sorozatban. Ha a disztribúciód még nem használja az ALSA-t, próbáld ki, ha hanggal kapcsolatos problémákat tapasztalsz. Az ALSA vezérlők általában jobbak az OSS-nél kompatibilításban, teljesítményben és tulajdonságokban egyaránt. De néhány hangkártyát csak a 4Front Technologies által kiadott kereskedelmi OSS vezérlők támogatnak. Ráadásul elérhetőek számos nem-Linux rendszeren is.

HANG KÁRTYA | VEZÉRLŐ | Max kHz | Max Csatornák | Max Nyitások az eszközt egyidejűleg használni képes alkalmazások száma.
--- | --- | --- | --- | ---
OSS/Szabad | ALSA | OSS/Pro | egyéb
VIA alaplapi (686/A/B, 8233, 8235) | via82cxxx_audio | snd-via82xx |  |  | 4-48 kHz vagy csak 48 kHz, chipset-en múlik |  |
Aureal Vortex 2 | nincs | nincs | OK | Linux Aureal vezérlők 32k-ra növelt buffer méret | 48 | 4.1 | 5+
SB Live! | Analóg OK, S/PDIF nem működik | Mindkettő OK | Mindkettő OK | Creative OSS vezérlője (S/PDIF támogatás) | 192 | 4.0/5.1 | 32
SB 128 PCI (es1371) | OK | ? |  |  | 48 | stereo | 2
SB AWE 64 | max 44kHz | 48kHz rossz hangzású |  |  | 48 |  |
GUS PnP | nincs | OK | OK |  | 48 |  |
Gravis UltraSound ACE |  |  |  |  |  |  |
Gravis UltraSound MAX | OK | OK (?) |  |  | 48 |  |
ESS 688 | OK | OK (?) |  |  | 48 |  |
C-Media kártyák (CMI8338/8738) | OK | OK S/PDIF támogatott ALSA 0.9.x-szel | ? |  | 44 | sztereo | 1
Yamaha kártyák (*ymf*) | nem OK (?) (talán `-ao sdl`) | OK csak OSS emulációs ALSA 0.5-tel ÉS `-ao sdl`-vel (!) (?) |  |  |  |  |
envy24 chip-ű kártyák (mint a Terratec EWS88MT) | ? | ? | OK |  | ? |  |
PC Speaker vagy DAC | OK | nincs |  | Linux PC speaker OSS vezérlő | A vezérlő 44.1-et emulál, talán többet. | mono | 1

Örömmel fogadjuk az ezen dokumentummal kapcsolatos visszajelzéseket. Kérjük írd meg, hogy hogyan működött együtt az MPlayer és a hang kártyá(i)d.

# Audio szűrők

Az audió szűrők segítségével a hang adatok tulajdonságai megváltoztathatóak, még mielőtt a hang ki lenne küldve a hangkártyára. A szűrők be és kikapcsolása alapértelmezésben automatikus, de ez felülbírálható. A szűrők akkor aktiválódnak, ha az audió adat tulajdonságai különböznek attól, amit a hangkártya igényel és ha nem szükségesek, deaktiválhatóak. A `-af szuro1,szuro2,...` kapcsolót használhatod a szűrők automatikus bekapcsolásának felülbírálásához vagy az automatikusan nem elindított szűrők aktiválásához. A szűrők olyan sorrendben lesznek lefuttatva, ahogy a vesszővel elválasztott sorban szerepelnek.

Például:

    mplayer -af resample,pan movie.avi

átereszti a hangot a resampling szűrőn majd a pan szűrőn. Figyelj rá, hogy a lista ne tartalmazzon szóközt, különben nem fog működni.

A szűrők viselkedése gyakran megváltoztatható kapcsolókkal. Ezek a kapcsolók az alábbi részben bővebben le lesznek írva. Egy szűrő az alapértelmezett beállításokkal fog futni, ha nincs megadva hozzá kapcsoló. Itt egy példa, hogy hogyan használhatod a szűrőket a szűrő specifikus kapcsolókkal együtt:

    mplayer -af resample=11025,pan=1:0.5:0.5 -channels 1 -srate 11025 media.avi

Ez a parancs beállítja a resample szűrő kimeneti frekvenciáját 11025Hz-re és lebutítja az audiót 1 csatornára a pan szűrővel.

A szűrő réteg teljes futtatását a `-af-adv` kapcsoló szabályozza. Ennek a kapcsolónak két alopciója van:

A `force` egy bitmező, ami beállítja, hogy a szűrőket hogyan kell beilleszteni és milyen sebesség/precizítás optimalizációt használjanak:

`0`

  A szűrők automatikus beillesztése és optimalizálása a CPU sebességéhez.

`1`

  A szűrők automatikus beillesztése és optimalizálása a legnagyobb sebességhez. Figyelmeztetés: Néhány tulajdonság az audió szűrőkben elromolhat csendben, rontva így a hang minőséget.

`2`

  A szűrők automatikus beillesztése és optimalizálása minőséghez.

`3`

  A szűrők nem illesztődnek be automatikusan és nincs optimalizálás. Figyelmeztetés: Lehet, hogy az MPlayer összeomlik ezzel a beállítással.

`4`

  A szűrők automatikus beillesztése a fenti 0-nak megfelelően, de amennyiben lehetséges, lebegőpontos feldolgozást használ.

`5`

  A szűrők automatikus beillesztése a fenti 1-nek megfelelően, de amennyiben lehetséges, lebegőpontos feldolgozást használ.

`6`

  A szűrők automatikus beillesztése a fenti 2-nek megfelelően, de amennyiben lehetséges, lebegőpontos feldolgozást használ.

`7`

  A szűrők nem illesztődnek be automatikusan a fenti 3-nak megfelelően, és amennyiben lehetséges, lebegőpontos feldolgozást használ.

A `list` a -af kapcsoló álneve.

A szűrő réteget a következő általános kapcsolók is érintik:

`-v`

  Növeli a beszédesség szintjét és ezáltal sok szűrő extra státusz üzenetet ír ki.

`-channels`

  Ez a kapcsoló beállítja a hangkártyán használni kívánt kimeneti csatornák számát. A médiából dekódolt csatornák számát is érinti ez. Ha a médiában kevesebb csatorna van, mint amennyit megadsz, a csatorna szűrő (lásd lejebb) automatikusan beillesztődik. Az forgalom irányítás a csatorna szűrő alapértelmezett forgalom irányítása alapján zajlik.

`-srate`

  Ez a kapcsoló beállítja a hangkártyán használni kívánt mintavételezési rátát (természetesen a kártyák korlátozzák ezt). Ha a hangkártyád mintavételi frekvenciája különbözik az aktuális médiáétól, a resample szűrő (lásd lejebb) beillesztődik az audió szűrő rétegbe, hogy kompenzálja a különbséget.

`-format`

  Ez a kapcsoló a minta formátumát állítja be az audió szűrő réteg és a hangkártya között. Ha a hangkártyád által elvárt minta formátum különbözik az aktuális médiáétól, egy formátum szűrő (lásd lejebb) beillesztődik, hogy kiigazítsa a különbséget.

## Up/Downsampling

Az MPlayer teljes mértékben támogatja a hang up/down-sampling-et a `resample` szűrő segítségével. Akkor használható, ha fix frekvenciával dolgozó hangkártyád van vagy leragadtál egy régi kártyánál, ami csak maximum 44.1 kHz-et tud. Ez a szűrő automatikusan engedélyezve lesz szükség esetén, de explicit módon is engedélyezheted a parancssorban. Három kapcsolója van:

`srate <8000-192000>`

  egy egész szám, amit a kimeneti mintavételi frekvenciát adja meg Hz-ben. Az elfogadható tartomány 8kHz-től 192kHz-ig terjed. Ha a bemenet és a kimenet mintavételi frekvenciája ugyan annyi vagy ez a paraméter el van hagyva, a szűrő automatikusan kikapcsol. A magas mintavételi frekvencia normális esetben javítja az audió minőséget, különösen ha más szűrőkkel együtt használod.

`sloppy`

  egy opcionális bináris paraméter, ami engedélyezi, hogy a kimeneti frekvencia eltérjen az `srate`-tel megadott frekvenciától. Ez a kapcsoló akkor használható, ha a lejátszás elindulása nagyon lassú. Alapértelmezésben engedélyezett.

`type <0-2>`

  egy opcionális egész szám `0` és `2` között, ami kiválasztja, hogy melyik resampling módszert használja a program. Itt a `0` a lineáris interpolációt jelenti, az `1` a poly-phase filter-bank és egész feldolgozás segítségével történő resampling-ot és a `2` a poly-phase filter-bank és lebegőpontos feldolgozást. A lineáris interpoláció rettentően gyors, de rossz a hang minősége, különösen ha up-sampling-hez használják. A legjobb minőséget a `2`-es adja, de ez a módszer okozza a legnagyobb CPU terhelést is.

Például:

    mplayer -af resample=44100:0:0

resample szűrő kimeneti mintavételezési frekvenciáját 44100Hz-re állítja, exakt kimeneti frekvenciát használ és lineáris interpolációt.

## Csatornák számának megváltoztatása

A `channels` szűrő csatornák hozzáadásához vagy elvételéhez használható, valamint csatornák útvonalának irányításához és másolásához. Automatikusan engedélyezve lesz, ha az audió szűrő réteg kimenete különbözik a bemeneti rétegtől vagy ha más szűrő igényli. A szűrő eltávolítja magát, ha nincs rá szükség. A kapcsolók száma dinamikus:

`nch <1-6>`

  egy egész szám `1` és `6` között, amit a kimeneti csatornák számának beállításához használhatsz. Ezen kapcsoló megadása kötelező, ha elhagyod, futási hibát kapsz.

`nr <1-6>`

  egy egész szám `1` és `6` között, ami az útvonalak számának meghatározásához kell. Ez a paraméter opcionális. Ha nem adod meg, az alapértelmezett útvonal irányítás lesz használva.

`honnan1:hova1:honnan2:hova2:honnan3:hova3...`

  `0` és `5` közötti számpárok, amik leírják a csatornák az egyes csatornák útvonalát.

Ha csak az `nch` van megadva, az alapértelmezett útvonal irányítás lesz használva, ami a következő képpen működik: Ha a kimeneti csatornák száma nagyobb, mint a bemeneti csatornáké, az üres csatornák be lesznek illesztve (kivéve a monoról sztereóra keverést, akkor a mono csatorna ismétlődik minden kimeneti csatornán). Ha a kimeneti csatornák száma kisebb, mint a bemeneti csatornáké, akkor a többlet csatornák le lesznek vágva.

1. példa:

    mplayer -af channels=4:4:0:1:1:0:2:2:3:3 media.avi

ez a csatornák számát 4-re állítja és 4 útvonalat is beállít, ami felcseréli a 0-ás és az 1-es csatornád, de békén hagyja a 2-es és 3-as csatornákat. Figyelj rá, hogy ha csak két csatornát tartalmazó médiát játszol le, a 2-es és 3-as csatorna elnémul, de a 0-ás és az 1-es marad felcserélve.

2. példa:

    mplayer -af channels=6:4:0:0:0:1:0:2:0:3 media.avi

beállítja a csatornák számát 6-ra és 4 útvonalat ad meg, ami a 0. csatornát átmásolja a 0. és 3. csatornára. A 4-es és 5-ös csatorna el lesz némítva.

## Minta formátum konvertáló

A `format` szűrő különböző minta formátumok között konvertál. Automatikusan engedélyezve lesz ha a hangkártya vagy egy másik szűrő igényli.

`bps <number>`

  lehet `1`, `2` vagy `4`, az egy mintában lévő bájtok számát adja meg. Ezen kapcsoló megadása kötelező, ha elhagyod, futási hibát kapsz.

`f <format>`

  egy karakterlánc, ami leírja a minta formátumát. A karakterlánc az alábbiak összefűzésével keletkezik: `alaw`, `mulaw` vagy `imaadpcm`, `float` vagy `int`, `unsigned` vagy `signed`, `le` vagy `be` (little- vagy big-endian). Ezen kapcsoló megadása kötelező, ha elhagyod, futási hibát kapsz.

Példa:

    mplayer -af format=4:float media.avi

beállítja a kimeneti formátumot mintánkénti 4 bájtos lebegőpontos adatra.

## Késleltetés

A `delay` szűrő késlelteti a hangot a hangszóróknál, így különböző csatornákon érkező hang egyidőben ér a hallgató pozíciójába. Ez akkor jó, ha több, mint 2 hangszóród van. Ez a szűrő az alábbi paraméterekkel rendelkezik:

`d1:d2:d3...`

  lebegőpontos számok, amik a késleltetési időket reprezentálják ms-ben, külön az egyes csatornákhoz. A minimum késleltetés 0ms, a maximum 1000ms.

A különböző csatornákhoz szükséges késleltetés kiszámításához kövesd ez a leírást:

1. Mérd meg a hangszórók távolságát méterben, a hallgatási helyedhez viszonyítva, így megkapod az s1-s5 távolságokat (egy 5.1-es rendszernél). A mélynyomót nincs értelme kompenzálni (egyébként sem fogod hallani a különbséget).

2. Vond ki a s1-s5 távolságokat a maximum távolságból, pl. s[i] = max(s) - s[i]; i = 1...5

3. Számítsd ki a szükséges késleltetéseket ms-ben: d[i] = 1000*s[i]/342; i = 1...5

Például:

    mplayer -af delay=10.5:10.5:0:0:7:0 media.avi

a bal és jobb első hangszórót 10.5ms-sel, a két hátsó és a mély csatornát 0ms-sel, a középső csatornát pedig 7ms-sel késlelteti.

## Szoftveres hangerő szabályozás

A szoftveres hangerő szabályozást a `volume` audió szűrő valósítja meg. Óvatosan használd ezt a szűrőt, mivel lecsökkentheti a jel erősségét a hang zaj szintjére. A legtöbb esetben az a legjobb, ha a PCM hangerőt maximumra állítod, ezt a szűrőt kihagyod és a hangszórók kimeneti hangerejét a keverőd mester hangerő állítójával állítod. Abban az esetben, ha a hangkártyádnak digitális PCM keverője van, nem analóg, és torzulást hallasz, használd inkább a MESTER keverőt. Ha külső erősítő van kötve a számítógéphez (legtöbbször ez az eset áll fenn), a zajszint minimalizálható a mester hangerő és az erősítőn lévő hangerő gomb segítségével egészen amíg a sziszegő háttérzaj meg nem szűnik. Ennek a szűrőnek két kapcsolója van:

`v <-200 - +60>`

  egy lebegőpontos szám `-200` és `+60` között, ami a hangerőt jelenti dB-ben. Az alapértelmezett szint 0dB.

`c`

  ez egy bináris vezérlő, ami a soft clipping-et kapcsolja ki vagy be. A soft-clipping a hangot még jobbá teheti, ha nagy hangerőt használsz. Engedélyezd ezt a kapcsolót, ha a hangszóróid dinamikus intervalluma nagyon kicsi. Vigyázz, ez a tulajdonság torzulást okozhat, csak végső megoldásként használd.

Példa:

    mplayer -af volume=10.1:0 media.avi

erősíti a hangot 10.1dB-re és hard-clip-et használ ha a hangerő túl nagy.

Ennek a szűrőnek van egy második tulajdonsága is: Megméri az összesített maximum hangszintet és kiírja ezt a szintet, amikor az MPlayer kilép. Ez a hangerő becslés használható a hangerő szint beállítására az MEncoderben úgy, hogy a maximum dinamikus intervallumot használd.

## Equalizer

Az `equalizer` szűrő egy 10 oktáv széles grafikus equalizert jelképez, a 10 IIR széles pass szűrők felhasználásával. Ez azt jelenti, hogy mindig működik, a lejátszott audió típusától függetlenül. A 10 sáv frekvencia középértékei:

Sáv szám | Frekvencia középérték
--- | ---
0 | 31.25 Hz
1 | 62.50 Hz
2 | 125.0 Hz
3 | 250.0 Hz
4 | 500.0 Hz
5 | 1.000 kHz
6 | 2.000 kHz
7 | 4.000 kHz
8 | 8.000 kHz
9 | 16.00 kHz

Ha a lejátszott hang mintvételi rátája kisebb, mint a frekvencia sávhoz tartozó frekvencia középérték, akkor a sáv le lesz tiltva. Ezen szűrő ismert hibája, hogy legfelső sáv karakterisztikája nem teljesen szimmetrikus, ha a mintavételi ráta közel van a sáv frekvencia középértékéhez. Ez a probléma megkerülhető a hang resample szűrővel történő up-sampling-elésével, még mielőtt ez a szűrő megkapná a hangot.

Ennek a szűrőnek 10 paramétere van:

`g1:g2:g3...g10`

  lebegőpontos számok `-12` és `+12` között, melyek az egyes frekvencia sávokhoz tartozó erősítés mértékét adják meg dB-ben.

Például:

    mplayer -af equalizer=11:11:10:5:0:-12:0:5:12:12 media.avi

erősíteni fogja a hangot a felső és az alső frekvencia tartományokban, míg majdnem teljesen kikapcsolja azt 1 kHz környékén.

## Pan szűrő

A `pan` szűrőt csatornák önkényes összekeverésére használhatod. Alapjaiban a hangerő vezérlő és a channel szűrő keveréke. Két fő felhasználási módja van ennek a szűrőnek:

1. Sok csatorna lekeverése kevésre, sztereo lemixelése mono-ra például.

2. A középső hangszóró "szélességének" átállítása egy térhatású hang rendszernél.

Ezt a szűrőt nehéz használni, és némi buherálás kell hozzá, hogy meglegyen a kívánt eredmény. Ezen szűrő kapcsolóinak száma a kimeneti csatornák számától függ:

`nch <1-6>`

  egy egész szám `1` és `6` között, a bemeneti csatornák száma adható meg vele. Ezen kapcsoló megadása kötelező, ha elhagyod, futási hibát kapsz.

`l00:l01:l02:..l10:l11:l12:...ln0:ln1:ln2:...`

  lebegőpontos számok `0` és `1` között. `l[i][j]` meghatározza, hogy a j. bemeneti csatorna hányad része lesz bemixelve az i. kimeneti csatornába.

1. példa:

    mplayer -af pan=1:0.5:0.5 -channels 1 media.avi

Lemixel sztereóból mono-ba.

2. példa:

    mplayer -af pan=3:1:0:1:0.5:0.5 -channels 3 media.avi

3 csatornás kimenetet ad, a 0. és 1. csatornát érintetlenül hagyja, és belemixeli a 2. kimeneti csatornába (amit például a mélynyomóra küld ki).

## Sub-woofer

A `sub` szűrő egy mélynyomó csatornát ad az audió folyamhoz. A mélynyomó csatorna létrehozásához szükséges adatokat a 0. és az 1. csatorna hangjának átlagolásával nyeri. Az eredményként kapott hangot még low-pass módon megszűri egy 4. utas Butterworth szűrő segítségével, az alapértelmezett 60 Hz-es vágási frekvenciával majd egy külön csatornát ad a hang folyamhoz. Figyelem: Kapcsold ki ezt a szűrőt, ha Dolby Digital 5.1-es hanggal rendelkező DVD-t játszol le, különben ez a szűrő összezavarja a mélynyomó hangját. Két kapcsolója van a szűrőnek:

`fc <20-300>`

  egy opcionális lebegőpontos szám, ami a szűrő vágási frekvenciájának Hz-ben történő megadásához használható. A helyes érték 20 Hz és 300 Hz között van. A legjobb eredményhez próbáld meg a vágási frekvenciát a lehető legkisebbre állítani. Ezáltal nőni fog a sztereo és a térhatás minősége. Az alapértelmezett vágási frekvencia 60 Hz.

`ch <0-5>`

  egy opcionális egész szám `0` és `5` között, ami meghatározza annak a csatornának a számát, ahova a mélynyomó audió beillesztésre kerül. Az alapértelmezett csatorna szám `5`. Figyelj rá, hogy a csatornák száma automatikusan meg lesz növelve ch értékre, ha szükséges.

Példa:

    mplayer -af sub=100:4 -channels 5 media.avi

létrehoz egy mélynyomó csatornát 100 Hz-es vágási frekvenciával a 4. kimeneti csatornán.

## Surround-sound dekódoló

A mátrix kódolású térhatású hang dekódolható a `surround` szűrővel. A Dolby Surround például mátrix kódolású formátum. Sok 2 csatornás audiót tartalmazó fájl tulajdonképpen mátrixolt térhatású hangot tartalmaz. Ezen tulajdonság kihasználásához olyan hangkártyára van szükség, ami legalább 4 csatornát támogat. Ennek a szűrőnek egy paramétere van csak:

`d <0-1000>`

  egy opcionális lebegőpontos szám `0` és `1000` között, amivel a hátsó hangszórók késleltetési ideje állítható be ms-ben. Ez a késleltetést az alábbi módon tanácsos beállítani: ha a d1 a hallgatási pozíció és az elülső hangszórók közötti távolság és d2 a hallgatási pozíció és a hátsó hangszórók közötti távolság, akkor a d késleltetést 15 ms-re célszerű állítani, ha d1 <= d2 és 15 + 5*(d1-d2) értékre, ha d1 > d2. d alapértelmezett értéke 20 ms.

Példa:

    mplayer -af surround=15 -channels 4 media.avi

bekapcsolja a térhatású hang dekódolását a hátsó hangszórók hangjához képest 15 ms-os késleltetéssel.

## Audio Exporter

Az audió szűrők exportálják a bejövő jeleket más processzeknek a memória map-olás segítségével (`mmap()`). A memória map-olt területein egy fejléc található:

    int nch                      /*csatornák száma*/
    int size		     /*buffer méret*/
    unsigned long long counter   /*a szinkronizáció fenntartásához kell,
                                   új adat exportálásakor frissítve lesz*/

A többi csak payload (nem átlapolt), 16 bitnyi adat.

`mmapped_file`

  A fájl, amibe exportáltatni szeretnél a szűrővel. Az alapértelmezett a `~/.mplayer/mplayer-af_export` fájlba map-olás.

`nsamples`

  Csatornánkénti minták száma. Az alapértelmezett `512` minta.

példa:

    mplayer -af export=/tmp/mplayer-af_export:1024 media.avi

exportál 1024 mintát csatornánként a `/tmp/mplayer-af_export` fájlba.

## Extrastereo

Ez az audió szűrő (lineárisan) növeli a különbséget a bal és a jobb csatornák között (mint az XMMS extrastereo plugin-je), ami egy kis "élő" hatást ad a lejátszáshoz. Ennek a szűrőnek egy paramétere van:

`mul`

  a differencia együttható, egy opcionális lebegőpontos szám, ami alapértelmezésként `2.5`. Ha `0.0`-ra állítod, mono hangot kapsz (az összes csatorna átlaga). Ha `1.0`-ra állítod, a hang változatlan marad, ha `-1.0`-re, akkor a bal és a jobb csatorna felcserélődik.

Használat:

    mplayer -af extrastereo media.avi
    mplayer -af extrastereo=3.45 media.avi

## Hangerő normalizáló

Ez az audió szűrő maximalizálja a hangerőt a hang torzítása nélkül.

Használat:

    mplayer -af volnorm media.avi